Ppaapa Francis agambye nti okukkaanya n’okwogerezeganya wakati w’enzikiriza zéddiini enzenjawulo wewali ekinyusi kyokutebenkeza emirembe mu nsi.
Omutukuvu Ppaapa abyogeredde ku bugenyi bwabaddeko mu Kazakhstan, mu nsisinkano gy’abaddemu n’abakulembeze b’enzikiriza zéddiini ez’enjawulo olubadde mu kibuga Nur-Sultan.
Mu nnaku essatu Omutukuvu Ppaapa z’amaze mu Kazakhstan, abakulembeze béddiini mu ggwanga eryo batadde omukono ku kiwandiiko ekyawamu omuteereddwa kalonda yenna anaalambika enkolagana z’enzikiriza ezo okutuukiriza omulamwa gw’okulwanirira n’okuleeta emirembe mu nsi.
Ku bugenyi buno Ppaapa asisinkanye bannabyabufuzi ku mitendera gyonna wamu ne bannaddiini, n’abasibirira entanda y’okunyweza okussa ekimu.
Eggwanga lya Kazakhstan lisangibwa mu ssemazinga wa Asia, nga Abakristu bakola ekitundu 1% ku bungi bw’abantu abaliyo.
Bikungayiziddwa: Achileo Kamulegeya K
lug_Latn lug_Latn lug_Latn lug_Latn lug_Latn cjk_Latn